[{"text_idx": "#000000", "text": "Chwilio pob Cwrs a Digwyddiad"}, {"text_idx": "#000002", "text": "Manteisiwch ar y cyfle hwn i ddarganfod eich angerdd am ddysgu, gloywi eich sgiliau, gwella eich iechyd a\u2019ch lles, symud ymlaen yn eich gyrfa neu gael cyngor a gwybodaeth pwrpasol ar gyllid neu lwybrau gyrfa arbenigol."}, {"text_idx": "#000003", "text": "Porwch drwy\u2019r cannoedd o gyrsiau a digwyddiadau ar-lein ac wyneb yn wyneb a\u2019r adnoddau AM DDIM sydd ar gael ar ein llwyfan drwy gydol mis Medi."}, {"text_idx": "#000005", "text": "Gall addysg oedolion ehangu gorwelion, adeiladu eich rhwydweithiau, ac agor drysau, dyma eich cyfle chi i ddechrau o\u2019r newydd a chroesawu ail gyfle. P\u2019un a ydych chi\u2019n chwilio am gyfeiriad newydd, rhoi hwb i\u2019ch hyder, gwella eich sgiliau, gwella eich cyfleoedd gwaith, ceisio cyngor ac arweiniad ar gymhwyster, neu efallai yr hoffech chi ddysgu rhywbeth newydd a chwrdd a\u0302 phobl o\u2019r un anian. Mae\u2019r Wythnos Addysg Oedolion yn rhad ac am ddim ac ar gael i bawb."}, {"text_idx": "#000009", "text": "Cafodd Chloe ei chyfeirio at raglen WeMindTheGap, cynllun sy\u2019n darparu mentora bywyd, profiad gwaith a mynediad at gyflogaeth. Meddai:"}, {"text_idx": "#000010", "text": "Pan raddiodd Chloe, gofynnwyd iddi rannu ei phrofiadau gyda menywod ysbrydoledig eraill ar ei chwrs, noddwyr elusennau, rheolwyr lleoliadau, ffrindiau a theulu. \u201cRoeddwn i\u2019n ysgwyd, ac yn methu ynganu fy ngeiriau\u2019n iawn wrth i mi ddarllen fy araith i ystafell o tua 200 o bobl. Roeddwn i mor emosiynol, fe ddechreuais i grio \u2013 allwn i ddim credu bod gen i\u2019r hyder i\u2019w wneud. Roeddwn i\u2019n gwybod y gallwn ddangos yr hyn oedd yn bosib i\u2019r bobl a oedd yn fy amau, a dwi wedi llwyddo i wneud hynny."}, {"text_idx": "#000011", "text": "Arweiniodd ei lleoliad ar gyfer gwasanaethau cymdeithasol fel gweithiwr cymorth i\u2019r henoed at swydd barhaol."}, {"text_idx": "#000012", "text": "\u201cDwi wrth fy modd gyda\u2019r gwaith ac mae wedi bod yn newid byd i fi. Mae gan fy merch tua 20 o neiniau a theidiau anrhydeddus, maen nhw wrth eu boddau\u2019n clywed amdani. Fe wnaeth hyn i mi sylweddoli fy mod i eisiau gofalu am bobl. Mae fy mos yn dweud fod gen i\u2019r potensial i fod yn uwch reolwr, ond dwi eisiau mynd i\u2019r brifysgol ac astudio nyrsio. Es i draw i weld fy nain yr wythnos diwethaf ac roedd hi\u2019n dweud pa mor iach dwi\u2019n edrych. Dwi\u2019n bwyta\u2019n well, dwi\u2019n cymdeithasu, mae gen i swydd dwi wrth fy modd a\u0302 hi, mae gen i gar a dwi\u2019n aros am ddyddiad ar gyfer fy mhrawf gyrru.\u201d"}, {"text_idx": "#000014", "text": "Dechreuodd John ei daith ddysgu gyda\u2019r Brifysgol Agored yn 2010, a graddiodd saith mlynedd yn ddiweddarach gyda gradd BSc (Anrh) mewn Gwyddorau Iechyd, cyflawniad sydd yn cael ei ddisgrifio ganddo fel \u201ccyflawniad mwyaf rhyfeddol fy mywyd.\u201d Roedd John wedi cael trafferth yn dysgu yn yr ysgol. Roedd ganddo ddyslecsia difrifol ac ADHD, a dywedwyd wrtho \u201cy byddai\u2019n fethiant, ac nad oedd yn haeddu cael ei addysgu gydag eraill\u201d. Meddai, \u201cRoeddwn i\u2019n cael fy ngwneud i deimlo ac i edrych yn dwp drwy\u2019r amser. Roeddwn yn cael fy ngwneud yn destun sbort gan fy athrawon, ac yn cael fy mychanu o flaen plant eraill. Cefais fy ngwneud i sefyll ar gadair a darllen o flaen y dosbarth. Fe wnaethon nhw esiampl ohonof, heb sylwi fy mod i wir angen help. Cafodd fy hyder ei chwalu, a dechreuais ddatblygu atal dweud.\u201d Ymunodd John a\u0302\u2019r fyddin ar o\u0302l gadael yr ysgol, a gwasanaethodd fel Comando y Fyddin yn Irac ac yn Affganistan. Cafodd ei wthio i\u2019w gyfyngiadau corfforol, a chafodd fywyd milwrol llwyddiannus, ond fe barhaodd i frwydro gyda\u2019r demoniaid personol oedd wedi cael eu plannu yn ei blentyndod. Nid oedd erioed wedi dweud wrth unrhyw un nad oedd yn gallu darllen nac ysgrifennu. Dim ond pan adawodd y Fyddin yn 2000, a phan oedd yn gweithio fel Parafeddyg ar y Mo\u0302r, y cafodd ei gyfrinach ei darganfod. \u201cRoeddwn i\u2019n arfer dysgu popeth ar gof. Mae\u2019r fyddin yn gorfforol iawn, felly roedd hi\u2019n hawdd cuddio. Ond roeddwn i\u2019n gwybod bob amser y buaswn i\u2019n ofnadwy mewn arholiad. \u201cSylwodd ei hyfforddwr fod rhywbeth yn bod, a dywedodd wrtho ei fod yn ddigon clyfar i barhau a\u0302\u2019i freuddwyd i gael gyrfa mewn meddygaeth \u2013 ac anogodd ef, yn 34 oed, i ailymuno a\u0302\u2019r byd addysg. Roedd John yn nerfus iawn, ond gwnaeth ymholiadau gyda\u2019r Brifysgol Agored. Cafodd asesiadau ar gyfer dyslecsia eu gwneud a gyda chefnogaeth tiwtoriaid, gwnaeth gynnydd da. Yna, cafodd ei ddiagnosio gydag anhwylder gweledol sy\u2019n gysylltiedig a\u0302 dyslecsia. Er ei fod angen cymryd mwy o amser i ddarllen trwy lyfrau testun a chwblhau aseiniadau, daliodd John ati, gan fuddsoddi amser ac ymdrech i feistroli technoleg gynorthwyol. Roedd gweithio oddi ar y tir yn cyflwyno heriau ychwanegol yn ystod amseroedd arholiadau, ond llwyddodd i oresgyn y rhain drwy recriwtio Capten y Llong i weithredu fel goruchwyliwr! Roedd y diwrnod graddio yn ddiwrnod emosiynol dros ben. \u201cDoes dim geiriau i ddisgrifio\u2019r ymroddiad, yr amynedd a\u2019r anogaeth a gefais gan fy nhiwtoriaid. Dechreuais gyda nhw fel milwr wedi torri, ond nawr, ar o\u0302l siwrnai hir, \u2018dwi wedi symud ymlaen, a dwi\u2019n rhedeg fy nghwmni meddygol fy hun. \u201d Erbyn hyn, mae John yn uwch swyddog meddygol sy\u2019n teithio\u2019r byd, ac sy\u2019n gyfrifol am iechyd criw o 150 o bobl ac am redeg ei fusnes meddygol ei hun, o\u2019r enw PATRONAS Rescue International. Mae ei fusnes wedi\u2019i seilio ar yr egwyddor o gefnogi eraill, addysgu gofal brys cyn mynd i\u2019r ysbyty i dimau o feddygon, a darparu"}, {"text_idx": "#000015", "text": "Roedd cael y cyfle i ddysgu Cymraeg yn factor..."}, {"text_idx": "#000016", "text": "Roedd cael y cyfle i ddysgu Cymraeg yn factor allweddol ym mhenderfyniad Rhiannon Norfolk i symud yn o\u0302l i Gymru. Roedd wedi etifeddu ei chariad at Gymreictod gan ei rhieni, sy\u2019n hanu\u2019n wreiddiol o dde Cymru ac arferai dreulio\u2019u gwyliau bob haf yng Ngwynedd."}, {"text_idx": "#000017", "text": "Fe ysbrydolodd y gwyliau teuluol hynny Rhiannon I astudio ym Mhrifysgol Bangor ble\u2019r oedd wedi bwriadu dod yn rhugl yn yr iaith, ond oherwydd ei hamserlen brifysgol brysur bu raid iddi roi\u2019r gorau i\u2019w gwersi Cymraeg. \u201cFe es ymlaen gyda fy mywyd, fel mae rhywun yn gwneud, ond roedd Cymru bob amser yn teimlo fel adref ac roedd gen i\u2019r hiraeth yma am yr iaith.\u201d"}, {"text_idx": "#000019", "text": "Pan welodd swydd yn cael ei hysbysebu yn ei maes hi, sef gwerthuso yn y gwasanaeth iechyd, gwnaeth gais amdani, cafodd y swydd a symudodd i Gymru. Flwyddyn yn ddiweddarach mae bron wedi cwblhau cwrs Cymraeg lefel-sylfaen llwybr carlam yng Nghymuned Ddysgu Penarth."}, {"text_idx": "#000020", "text": "\u201cRoeddwn i\u2019n teimlo\u2019n nerfus iawn yn mynd yno ond cefais fy sicrhau y byddwn i\u2019n gallu adeiladu ar y sgiliau Cymraeg oedd gen i\u2019n barod, er eu bod nhw\u2019n rhydlyd,\u201d meddai. \u201cRoeddwn i\u2019n poeni y byddwn i mor bell ar o\u0302l pawb arall gyda fy Nghymraeg elfennol iawn a finnau heb fod yn dysgu ers 13 blynedd, ond roedd yn wych. Roedd pawb mor groesawgar ac mae\u2019n rhyfeddol gymaint mae rhywun yn ei gofio.\u201d"}, {"text_idx": "#000021", "text": "Mae Rhiannon yn mynychu\u2019r dosbarth am ddwyawr bob wythnos ochr yn ochr ag ysgolion dydd Sadwrn. Mae\u2019n ymuno a\u0302 grw\u0302p darllen yng Nghanolfan Ddysgu Cymunedol i Oedolion Palmerston yn y Barri, ac wedi mynychu cwrs preswyl penwythnos gyda\u2019i mam, Gill, sydd hefyd yn dysgu Cymraeg mewn dosbarthiadau yn agos at ei chartref yn Nhrefynwy."}, {"text_idx": "#000022", "text": "Ar o\u0302l cael canlyniadau rhagorol yn ei harholiad mynediad, mae Rhiannon nawr yn paratoi i sefyll ei hasesiad sylfaen. \u201cMae dysgu Cymraeg wedi bod yn bleser pur i mi, o\u2019r diwedd rwyf wir yn teimlo \u2019mod i gartref,\u201d meddai."}, {"text_idx": "#000023", "text": "Mae Rhiannon yn dioddef o iselder, gorbryder a Syndrom Poen Rhanbarthol Cymhleth, sy\u2019n golygu\u2019i bod yn gorfod defnyddio ffon neu gadair olwyn ac yn achosi poen a blinder cyson."}, {"text_idx": "#000024", "text": "Dywedodd Rhiannon: \u201cMae dod i ddosbarthiadau Cymraeg wedi gwneud wahaniaeth mawr i fy iechyd meddwl. Rwy\u2019n mynd ar fy nghyflymder fy hun ac yn cymryd seibiant yn y dosbarth pan fydd angen. Mae dysgu\u2019n rhoi strwythur i mi a lle i wneud ffrindiau. Mae wedi fy helpu i gadw fy ymennydd yn brysur a rhoi teimlad i mi o bwrpas a chyflawni. Roeddwn i wastad yn teimlo\u2019n edifar i mi roi\u2019r gorau i\u2019r Gymraeg ac eisiau datrys hynny, ac rwy\u2019n teimlo mor fodlon nawr fy mod wedi llwyddo.\u201d"}, {"text_idx": "#000025", "text": "Dywedodd Suzanne Condon a enwebodd Rhiannon, \u201cMae\u2019n amlwg fod dysgwyr eraill yn y dosbarth wrth eu bodd yn ymarfer gyda Rhiannon, mae hi\u2019n wych am eu hannog i ddweud cymaint a\u0302 allan nhw. Mae hi\u2019n ddysgwraig gyda chenhadaeth ac yn ysbrydoliaeth i eraill.\u201d"}, {"text_idx": "#000026", "text": "Newidiodd bywyd Catrin am byth yn 2013 pan ddioddefodd..."}, {"text_idx": "#000027", "text": "Newidiodd bywyd Catrin am byth yn 2013 pan ddioddefodd losgiadau gradd tri ar 96% o\u2019i chorff mewn damwain bws yn Ffrainc, roedd yn 19. Doedd fawr o obaith iddi bara\u2019n fyw ac fe fu mewn coma am dri mis. Meddai, \u201cFe ddaliais ati i frwydro, ond roeddwn yn amheus a oedd gen i ddyfodol. Pan wnes i ddeffro o\u2019r coma roeddwn wedi cael sawl llawdriniaeth ac yn methu symud\u201d. Cafodd Catrin ei gadael gyda chreithiau corfforol a meddyliol, roedd ei golwg canol y maes wedi diflannu, cafodd blaenau bysedd ei llaw chwith eu trychu, a bu\u2019n ymgodymu ag anhwylder pryder o\u0302l-drawmatig ac o\u0302l-fflachiau o fod ar da\u0302n. Meddai, \u201cRoedd bywydau pawb arall yn mynd yn eu blaenau tra roedd fy mywyd i\u2019n cymryd egwyl. Mae\u2019n gwneud i chi amau eich gwerth, roedd fy hunan hyder yn deilchion\u201d. Wedi treulio\u2019r pedair blynedd ganlynol yn cael therapi corfforol i ddysgu unwaith eto sut i gerdded, siarad a bwyta, meddai Catrin \u201cDechreuais weld fod fy anableddau corfforol a\u2019m materion iechyd meddwl yn llai o rwystr ac yn fwy o ysgogiad i brofi fod modd cyflawni unrhyw beth os rowch eich bryd arno.\u201d Er bod y byd yn teimlo fel lle dychrynllyd, gwthiodd Catrin ei ffordd drwy\u2019r heriau hyn a chymryd ei cham cyntaf pan ddechreuodd weithio fel cyfaill cefnogol gydag elusennau megis Sefydliad Katie Piper a Changing Faces, gan gynnal sgyrsiau cymhelliant ar sut i oroesi profiadau sy\u2019n newid bywydau. Meddai, \u201cYr hyn oeddwn wir am ei wneud oedd astudio unwaith eto ac anelu at yrfa ystyrlon ble gallwn i wneud gwahaniaeth.\u201d Cafodd Catrin ei hysbrydoli gan swyddogaeth y Ffisiotherapydd yn ystod ei hadferiad ei hun, ac yn 2017 dechreuodd ar daith i ddod yn ffisiotherapydd. Meddai, \u201cRoedd mynd yn o\u0302l i fyd addysg yn frawychus. Roeddwn wedi cwblhau 15 mlynedd o addysg mewn sefyllfa ffodus o beidio a\u0302 chael anghenion ychwanegol, nawr roedd gen i anghenion niferus.\u201d I ddilyn cwrs gradd mewn Ffisiotherapi, roedd rhaid i Catrin gael cymhwyster Safon 3 mewn pwnc gwyddonol. Cofrestrodd i fynd ar gwrs Mynediad i Addysg Uwch Agored Cymru i astudio Biowyddorau yng Ngholeg Cambria. Meddai, \u201cWedi magu dewrder i fynychu, daeth pob dydd yn haws. Roeddwn i\u2019n parhau i fod yn ddeallus, yn alluog a llwyddodd yr addasiadau i wneud popeth yn gyraeddadwy.\u201d Wedi rhagori yn ei chwrs, mae Catrin wedi derbyn cynigion gan Brifysgol a bydd yn cymryd ei lle ym mis Medi 2018. Dywedodd Jackie Grieves o Goleg Cambria, \u201cMae pawb yma wedi cael eu syfrdanu a\u2019u hysbrydoli gan agwedd gadarnhaol a phenderfyniad Catrin i gyrraedd ei nod.\u201d"}, {"text_idx": "#000030", "text": "Yn ol yn 2005, addysg oedolion oedd y peth olaf ar feddwl Scott, ond pan gafodd ei annog gan staff hostel lle roedd yn aros i wneud cais i ddilyn cwrs, cytunodd I wneud hynny gan ei fod angen rhywle i fyw. Yr hyn na sylweddolai ar y pryd oedd mai\u2019r cwrs hwn fyddai\u2019r trobwynt yr oedd ei angen oherwydd diolch i\u2019r arweiniad, yr ysgogiad a\u2019r cymorth a gafodd yno, dechreuodd osod y sylfeini ar gyfer bywyd newydd sbon ac ennill cymhwyster."}, {"text_idx": "#000031", "text": "Yn 2008, gwnaeth Scott gais I ddilyn cwrs Cymorth Dysgu a Gofal Cymdeithasol ac fe\u2019i hysbrydolwyd gan ei diwtor i ddilyn y llwybr a fyddai\u2019n ei arwain i fod yn athro. Erbyn hyn mae\u2019n hyfforddwr rhan-amser i Nacro, gan gydweithio ag oedolion ifanc ar raglan hyfforddeiaeth ac fe sefydlodd \u20184:28 training\u2019 sy\u2019n darparu hyfforddiant argyfer oedolion sydd yn wynebu\u2019r un trafferthion ag yr oedd ef ar un adeg."}, {"text_idx": "#000032", "text": "Meddai Scott, \u201cMae fy nhaith bersonol I fel rhywun a oedd yn gaeth i sylweddau ac yn gyn-droseddwr wedi rhoi darlun cliriach i mi o\u2019r llwybr a arweiniodd at yrfa fel athro a\u2019r unigolyn ydw i heddiw. Rwy\u2019n credu\u2019n gryf fod addysg yn newid bywydau a gall addysg fod yn Sylfaen i fywyd newydd a thynnu pobl allan o\u2019r cylch dieflig o droseddu a hynny drwy gyfleoedd, anogaeth ac arweiniad. \u201cOs galla i fod y math o athro yr oeddwn i\u2019n ddigon lwcus o\u2019i gyfarfod ar fy nhaith I yna rwy\u2019n credu\u2019n gryf bod yna reswm i\u2019r blynyddoedd cythryblus y bues i\u2019n gaeth I sylweddau.\u201d"}, {"text_idx": "#000034", "text": "Saith mlynedd ar o\u0302l cael ei ryddhau o\u2019r Fyddin ar seiliau meddygol, mae Kierran James wedi ennill gradd anrhydedd dosbarth cyntaf mewn Cynnal a Chadw Awyrennau. Ymunodd Kierran a\u0302\u2019r fyddin pan oedd yn 16 oed a heb y gefnogaeth a\u2019r teimlad o bwrpas a ga\u0302i gyda\u2019r Fyddin, dechreuodd ei iechyd meddwl ddioddef, a chafodd ddiagnosis o iselder a gorbryder. Ar o\u0302l blynyddoedd yn symud o swydd i swydd, roedd o wedi colli ei ffordd."}, {"text_idx": "#000037", "text": "Roedd dychwelyd i ddysgu yn her i Kierran, a ddywedodd, \u201cRoeddwn i wastad wedi cysylltu dysgu a\u0302\u2019r amser anodd ges i yn yr ysgol pan fu nhad farw.\u201d Yn ystod ei amser ar y cwrs, cafodd ddiagnosis o ddyslecsia nad oedd neb wedi sylwi arno yn yr ysgol. \u201cRoeddwn i bob amser wedi teimlo bod gwaith ysgol yn waith caled ond ar o\u0302l deall pam roeddwn i\u2019n cael trafferth a gwneud newidiadau bach fel argraffu gwaith ar bapur melyn roeddwn i\u2019n gallu cadw i fyny a\u0302\u2019r gwaith yn y dosbarth yn well.\u201d"}, {"text_idx": "#000038", "text": "Ffynnodd Kierran yn yr amgylchedd dysgu yma ac ar o\u0302l cwblhau ei Lefel 2 a 3 mewn modiwlau Trwydded A aeth ymlaen i astudio ar gyfer gradd mewn cynnal a chadw awyrennau. Dywedodd Kay Davies, ei diwtor: \u201cRwyf wedi gweld ei drawsnewidiad o fod yn ddysgwr Addysg Bellach ar gwrs ymarferol yn bennaf Peirianneg Awyrennau i ddysgwr Addysg Uwch hyderus ar gwrs academaidd iawn\u201d."}, {"text_idx": "#000039", "text": "Ers hynny, mae Kierran wedi siarad mewn ffeiriau gyrfaoedd, wedi ymgymryd a\u0302 ro\u0302l arweinydd ti\u0302m ar brosiectau grw\u0302p a sicrhau\u2019r interniaeth gyntaf erioed mewn cwmni cynnal a chadw awyrennau a hyfforddi, Caerdav \u2013 sy\u2019n adnabyddus oherwydd ei gysyllltiadau gyda Bruce Dickinson o Iron Maiden."}, {"text_idx": "#000040", "text": "\u201cRoedd Bruce yn siarad mewn cynhadledd ac es i ato i ofyn am rywfaint o brofiad gwaith \u2013 pe baech wedi dweud hynny wrtha i bum mlynedd yn o\u0302l, fyddwn i wedi chwerthin! Mae cefnogaeth ar gael a byddwn yn annog pobl i rannu eu problemau a\u2019u nodau hefyd oherwydd fe fydd pobl yn eich helpu i ddod o hyd i ffordd drwyddi.\u201d"}, {"text_idx": "#000041", "text": "Cliciwch ar y ddolen isod i ddarllen mwy o straeon sy\u2019n newid bywydau pobl ledled Cymru."}, {"text_idx": "#000044", "text": "Edrychwch ar y digwyddiadau ar-lein sy\u2019n digwydd tu hwnt i Gymru. Fe welwch amrywiaeth eang o gyrsiau ar-lein gydag achrediad, sesiynau blasu a sesiynau tiwtorial sydd ar gael i bawb ble bynnag yr ydych."}, {"text_idx": "#000046", "text": "Dysgu sgiliau newydd adechrau\u2019r bennod nesaf"}, {"text_idx": "#000047", "text": "Mae Cymru\u2019n Gweithio yn wasanaeth newydd sy\u2019n galluogi unrhyw un dros 16 oed ledled Cymru i gael mynediad i gyngor ac arweiniad arbenigol i\u2019ch helpu i oresgyn rhwystau a all fod yn eich wynebu i fynd i waith."}, {"text_idx": "#000048", "text": "Felly p\u2019un ai ydych angen help i chwilio am swyddi, ysgrifennu CV, paratoi ar gyfer cyfweliad, canfod lleoliad gwaith, dysgu sgiliau newydd, deall hawliau dileu swydd, cefnogaeth gofal plant, meithrin hunanhyder, neu hyd yn oed ble i droi iddo nesaf, dyma\u2019r lle cywir i gael yr help rydych ei angen."}, {"text_idx": "#000049", "text": "Caiff yr Wythnos Addysg Oedolion ei dathlu mewn dros 55 o wledydd ym mhob rhan o\u2019r byd a bob blwyddyn mae dros 10,000 o oedolion yng Nghymru yn cymryd rhan mewn ystod eang o weithgareddau dysgu. Nod yr ymgyrch hon yw rhoi sylw i werth dysgu gydol oes, gwneud cyfleoedd dysgu a sgiliau yn fwy hygyrch i bawb, dathlu llwyddiannau pobl, proseictau a sefydliadau rhyfeddol ac ysbrydoli mwy o bobl i ddarganfod sut y gall ndysgu newid bywydau."}, {"text_idx": "#000054", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]